3 
Ved Møde Nr. 7, den 6. Maj 1869, vedtages det at 
„paa Grund af Sommeren udsættes Møderne indtil videre". 
Den anden Sæson begyndte saa med Generalforsamling 
d. 4. Septbr. 1869, hvor der foruden Valg af Embedsmænd 
vedtoges, at ved de første ordinære Møder skulde Med- 
lemmerne meddele Resultaterne af deres lagttagelser og Ind- 
samlinger i den forløbne Ferie. 
Det fremgaar iøvrigt af Referaterne af de første Møder, 
ligesom ogsaa af, hvad jeg har erfaret ad anden Vej, at 
Stemningen ved disse var livlig og interesseret. Stifterne 
af vor Forening har været prægtige og dannede, unge Men- 
nesker med levende Interesse for deres Yndlingsstudie. 
Schlicks Samlinger stod altid til Disposition, og en hel Række 
af de tidlige Møder har været benyttede. til at gennem- 
gaa disse, Familie for Familie. Dertil kom saa jævnlig Fore- 
drag som: Emil Hansen: Scarabæernes Naturhistorie, 
A. Haas: Om Psycherne og de beslægtede Tinea-Grupper 
Talaeporia og Solenobia; Budde-Lund: Nekrolog over 
den svenske Entomolog Boheman, etc. En Aften i Sep- 
tember 1869, da der ikke var noget andet for, foretoges 
en Lygteekskursion til Lersøen efter Lepidoptera. En anden 
Aften foretoges mikroskopiske Undersøgelser af Fuglelus. 
Jeg har nævnt disse Eksempler, fordi de synes mig at give 
et godt Billede af Foreningslivet i Foreningens spædeste 
Barndom. Atder blev gjort alt for at formaa Medlemmerne 
til at møde, fremgaar ogsaa af den før omtalte Mødetvang; 
der var jo endnu saa faa Medlemmer, og for at faa det 
mest mulige ud af Møderne var det af Vigtighed, at saa 
vidt muligt alle mødte. Det blev derfor allerede ved 
7. Møde vedtaget at fastsætte en Mulkt for uanmeldt Ude- 
bliven eller for at komme for sent. Kontingentet, enten det 
var paakrævet eller frivilligt, som det en Tid var, blev ind- 
betalt i en Kasse, hvortil saa ogsaa Mulkter og andre even- 
tuelle Indtægter ved Auktioner over indsendte Insekter, Bøger 
el. lign. blev henlagt. Over denne Kasse blev der saa dis- 
poneret ved Generalforsamlingsbeslutning, saaledes at der 
i 
